Maroela Media het Maandag berig die baba en seun is oor die naweek wreed verkrag. Daar is aanvanklik berig dat die twee slagoffers ŉ boetie en sussie was, maar die polisie het intussen gesê die kinders is nie verwant nie. Die babadogtertjie is in die Rooikruis-kinderhospitaal opgeneem waar sy rekonstruktiewe chirurgie ondergaan het en waar sy nog vir ŉ lang ruk sal bly.
Ná die voorval is ŉ identikit van die verdagte deur ooggetuies saamgestel. Die polisie het ŉ spesiale taakspan, wat uit verskeie eenhede van die polisie bestaan, saamgestel om die wrede verkragting te ondersoek. Die polisie het onderneem dat hulle alles in hul vermoë gaan doen om die skuldige aan te keer.
Nathan het die middag by sy ouma en gekuier en met sy niggies gespeel. Suzette, sy ma, was in die woonstel besig om kos te maak en het oorgestap na die hoofhuis om Nathan te gaan haal. Toe sy hom nie in die huis kon kry nie, het sy dadelik swembad toe gehardloop, waar sy hom in die water sien dryf het met sy gesig na onder.
“Ek dink hy was reeds dood toe Suzette hom uit die water gehaal het. Hy kon baie lank in die water gewees het, want hy was ten minste ŉ halfuur onder haar oë uit. Sy ander ouma het gedink hy is maar daar in die huis rond, want hy was ŉ besige mannetjie,” het Jo-Anne gesê. Sy het ook gesê dat die familie nie oor die swembad bekommerd was nie, omdat daar ŉ heining om was om die kinders uit te hou.
Volgens Jo-Anne is haar seun, Johnny (27), gebroke na sy enigste kind se dood. “Dit is ŉ deel van sy lewe, ŉ deel van hóm wat net nie meer daar is nie. Hy hanteer dit glad nie goed nie,” het sy gesê. “Suzette het nog nie eintlik uiting haar emosies gegee nie. Sy is net baie stil. Ek dink die skok en trauma van Nathan se dood is nog te veel vir haar om te verwerk.”
Jo-Anne het gesê hulle sal Nathan onthou vir die vriendelike en tevrede seuntjie wat hy was. “Hy was baie soet en so vriendelik. En hy was mal oor water en wou altyd in die bad speel met sy speelgoed,” het sy gesê. Sy het namens die familie almal bedank vir hul boodskappe van ondersteuning, asook almal wat bygedra het tot die begrafniskoste. “Dit beteken vir ons so baie en ons waardeer elke oproep en SMS.”
Ai dit is so baie hartseer baie sterte vir die famile en God ssl jul deur die tyd dra wat voor le baie sterte vir julle baie jammer om te hoor shame
Dankie vir jou boodskap en eerstens baie jammer oor julle verlies. Soos in die berig gemeld word het ons met Jo-Anne Delport, Johnny se ma en Nathan se ouma, gepraat en is die inhoud van die berig so aan ons oorgedra. Indien jy van mening is dat daar foute in die berig is kan jy my gerus kontak by [email protected].
Suzette jy hoef nie skaam te wees oor dit wat gebeur het nie, dit was ‘n vreeslike tragedie en moet ‘n les wees vir ons almal. Ons almal voel saam met julle familie die verlies, baie sterkte!!
Baie jammer oor die verlies van julle engel kind..Ek persoonlik dink maak nie saak wie met wie gepraat het oor wat nie n kind is weggeneem van die ouers..En soos ouma se 30min?? Ja dit is baie lank vir so jonk kind sonder toesig